
Дагъэ заводыщIэ
АДЫГЕЙ. Адыгейм и Iэтащхьэ ТхьэкIушынэ Аслъэнджэрий яIущIащ Куэшхьэблэ куейм и унафэщI Хьэмырзэ Зауррэ хьэрычэтыщIэ Мамрыкъуэ Русланрэ. Ахэр тепсэлъыхьащ республикэм производствэм зыщегъэужьыным, бизнесым ихь социальнэ жэуаплыныгъэм.
Мамрыкъуэм къызэрыхигъэщамкIэ, Японием сэхуран дагъэр яхуэзыутIыпщ заводхэр мащIэщ. Къагъэув фIагъ лъагэм къитIасэу японцхэм ядэлажьэхэм ящыщ зыщ езым и нэIэм щIэт IуэхущIапIэр. Куэшхьэблэ куейм къыщыщIагъэкI дагъэр Адыгейми, къэралым и ипщэ щIыналъэхэми ялъоIэс. Мамрыкъуэ Руслан къызэригъэлъэгъуамкIэ, иджыри зы цехыщIэ къызэIуахы- ну я мурадщ. Ар къайхъулIэмэ, иджыкIэ къыщIагъэкI дагъэ тонн мини 3-р тонн мини 5-м хуэкIуэ-нущ.
ТхьэкIушынэ Аслъэнджэрий къыхигъэщащ бизнесыр социальнэ ухуэныгъэм хэтыным мыхьэнэшхуэ зэриIэр. Апхуэдэ производствэхэм лэжьыгъэ IэнатIэщIэхэр кърокIуэ, щIыналъэм и зыужьыныгъэр къызэрегъэпэщ.
КъШР-м и пелуанэхэр
Къэрэшей-Шэрджэс. Къэзан щекIуэкI ХХVII Дунейпсо гъэмахуэ Универсиадэм и япэ махуэм Урысейм и командэ къыхэхам медаль зэмылIэужьыгъуэу 17 къыщихьащ. Абы хэлъхьэныгъэ хуэзыщIахэм ящыщщ Къэрэшей-Шэрджэсым и спортсменхэри.
Универсиадэм и япэ махуэм республикэм и спортсменхэм екIуу зыкъыщагъэлъэгъуащ икIи бгырыпх бэнэкIэ зэпеуэм медалиплI — дыщэу щы, жэзу зы щызыIэрагъэхьащ. Лайпанов Азэмэт и хьэрхуэрэгъур къызэринэкIри чемпион хъуащ. Лъэпщокъуэ Албэч къегугъуэкIами, зэман къыщIагъуам бжьыпэр иубыдащ. Щэнейрэ дунейпсо чемпион Хапаев Албэч Тыркумэным и спортсменым ефIэкIри, текIуэныгъэ дахэ зыIэригъэхьащ. Жэз медалыр къихьащ Токов Арсен.
КъШР-м и Iэтащхьэ Темрезов Рашид спортсменхэм ехъуэхъуащ, икIи медалхэр къыщратыжым хэтащ.
УЭРДОКЪУЭ Женя.
